AaB Håndbold mister Thomas Klitgaard efter denne sæson. Den danske stregspiller har fået et godt tilbud fra den tyske Bundesligaklub MT Melsungen, som han har valgt at takke ja til.

- Thomas har ydet en fremragende indsats for AaB i de seneste to sæsoner, og da muligheden for et skifte til udlandet blev en mulighed, ville vi ikke stå i vejen for ham, forklarer sportsdirektør Jan Larsen om Klitgaard, hvis kontrakt med AaB var gældende indtil sommeren 2008. I følge TV2/NORDs oplysninger jagter AaB Håndbold den norske landsholdspiller Frank Løke.